**Comencen les obres de la nova residència municipal de persones grans al Prat, amb un model innovador**

**A l’acte de col·locació de la primera pedra d’aquest centre que vol promoure l’autonomia i l’envelliment actiu dels i les residents, hi assistiran el conseller de Drets Social Carles Campuzano i l’alcalde del Prat Lluís Mijoler.**

El conseller de Drets Socials, Carles Campuzano Canadès, i l’alcalde del Prat de Llobregat, Lluís Mijoler Martínez, assistiran demà a l’acte de col·locació de la primera pedra d’una residència per a persones grans basada en l’innovador projecte ‘Una habitació pròpia’ i ubicada al carrer Jaume Casanovas del Prat. Amb més de 5 milions d’euros de suport dels fons europeus Next Generation, l’equipament municipal estarà integrat per nou unitats de convivència de catorze habitacions i el seu model assistencial es fonamentarà en la promoció de l’autonomia individual, l’envelliment actiu i la interacció social.

En termes arquitectònics, el futur edifici destacarà pels seus estàndards de sostenibilitat, ja que es buscarà minimitzar l’impacte de les conseqüències del canvi climàtic, mitjançant l’orientació i els materials emprats, i reduir la utilització d’aigua potable (fins a un 44 per cent respecte a equipaments similars).

CONVOCATÒRIA MITJANS DE COMUNICACIÓ:

Acte: col·locació de la primera pedra de la futura residència per a persones grans.

Dia: dimecres 10 de gener de 2024.

Hora: 16:00.

Punt de trobada: cruïlla dels carrers Jaume Casanovas amb Teresa Pàmies, del Prat de Llobregat.

Hi intervindran: Carles Campuzano, conseller de Drets Socials; Lluís Mijoler, alcalde del Prat.